****

**REPUBLIKA HRVATSKA NACRT PRIJEDLOGA**

**ISTARSKA ŽUPANIJA**

**OPĆINA KRŠAN**

**OPĆINSKO VIJEĆE**

52232 Kršan, Blaškovići 12

OIB: 84077929159

Tel: +385 (0)52 378 222, fax: +385 (0)52 378 223

E-mail: opcina-krsan@pu.t-com.hr, [www.krsan.hr](http://www.krsan.hr)

KLASA: 024-05/25-01/\_\_

URBROJ: 2163-22-25-\_\_

Kršan, \_\_\_\_\_\_\_\_\_\_\_ 2025.

Na temelju članka 57. stavak 4. Zakona o porezu na dohodak („Narodne novine“, broj 115/16, 106/18, 121/19, 32/20, 138/20, 151/22, 114/23 i 152/24) i članka 19. Statuta Općine Kršan („Službeno glasilo Općine Kršan“, br. 6/09, 5/13, 2/18, 5/20, 2/21 i 20/23), Općinsko vijeće Općine Kršan, na sjednici održanoj dana \_\_\_\_\_\_\_\_\_\_\_2025. donosi

**O D L U K U**

**o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj na području Općine Kršan**

1. **OPĆE ODREDBE**

**Članak 1.**

Ovom Odlukom utvrđuje se visina paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj za fizičke osobe koje ostvaruju dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova koji se nalaze na području Općine Kršan.

1. **VISINA POREZA**

**Članak 2.**

Iznos paušalnog poreza na dohodak po osnovi iznajmljivanja kuća, stanova, soba i postelja putnicima i turistima utvrđuje se u visini od 90,00 EUR-a po jednom krevetu.

 Iznos paušalnog poreza na dohodak po smještajnoj jedinici u kampu odnosno po smještajnoj jedinici u objektu za robinzonski smještaj utvrđuje se u visini od 90,00 EUR-a po jednoj smještajnoj jedinici.

1. **NADLEŽNO POREZNO TIJELO**

 **Članak 3.**

Poslove u vezi s utvrđivanjem i naplatom paušalnog poreza na dohodakpo krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj obavljat će nadležna ustrojstvena jedinica Porezne uprave Ministarstva financija.

**IV. PRIJELAZNE I ZAVRŠNE ODREDBE**

 **Članak 4.**

Stupanjem na snagu ove Odluke, prestaje važiti Odluka o visini paušalnog poreza po krevetu odnosno po smještajnoj jedinici u kampu na području Općine Kršan „Službeno glasilo Općine Kršan, broj 12/18).

 **Članak 5.**

Ova Odluka stupa na snagu dan nakon objave u „Službenom glasilu Općine Kršan“ .

 **PREDSJEDNIK OPĆINSKOG VIJEĆA**

 Silvano Uravić

**Obrazloženje**

**Prijedloga Odluke o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj na području Općine Kršan**

1. **ZAKONSKA OSNOVA ZA DONOŠENJE ODLUKE**
* Zakona o porezu na dohodak („Narodne novine“, broj 115/16, 106/18, 121/19, 32/20., 138/20., 151/22., 114/23. i 152/24.),
* Statut Općine Kršan (Službeno glasilo Općine Kršan“, br. 6/09, 5/13, 2/18, 5/20, 2/21 i 20/23.)
1. **OSNOVNA PITNJA KOJA TREBA UREDITI ODLUKOM**

 Člankom 57. stavkom 2. Zakona o porezu na dohodak („Narodne novine“, broj 115/16, 106/18, 121/19, 32/20, 138/20, 151/22 i 114/23, 152/24- u daljnjem tekstu: Zakon) propisano je da se poreznim obveznicima koji ostvaruju dohodak od iznajmljivanja stanova, soba i postelja putnicima i turistima i organiziranja kampova, porez na dohodak po osnovi obavljanja te djelatnosti utvrđuje u paušalnom iznosu, pod uvjetima i na način propisan člancima 61. i 82. Zakona.

Člankom 8. Zakona o izmjenama i dopunama Zakona o porezu na dohodak („Narodne novine“, broj 152/24) dopunjen je članak 57. Zakona novim stavkom 4. koji propisuje da je predstavničko tijelo jedinice lokalne samouprave obvezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj. Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim Zakonom, i to:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 100,00 − 300,00 |
| II | 70,00 − 200,00 |
| **III** | **30,00 − 150,00** |
| IV | 20,00 − 100,00 |

 Ako su važećim odlukama o visini paušalnog poreza po krevetu odnosno smještajnoj jedinici utvrđene visine paušalnog poreza izvan novo propisanih raspona, predstavničkim tijelima je temeljem članka 15. Zakona o izmjenama i dopunama Zakona o porezu na dohodak ( „Narodne novine“ broj 152/24) dopušteno donesu nova odluku, a sukladno kategoriji u koju je jedinica lokalne samouprve razvrstna prema indeksu tirističke razvijenosti.

 Stavkom 2. istoga članka određeno je da su Odluku iz stavka 1. članka predstavnička tijela jedinice lokalne samouprave **dužna donijeti te dostaviti Poreznoj upravi najkasnije do 28. veljače 2025. godine.**

 Kako je Odluka o visini paušalnog poreza po krevetu odnosno po smještajnoj jedinici u kampu na području Općine Kršan („Službeno glasilo Općine Kršan“, broj 12/18.) izvan novo propisanih raspona (iznos godišnjeg paušalnog poreza bio je 150,00 HRK/19,91 eura u razredu D za sva naselja na području Općine Kršan osim naselja Vozilići, a u razredu C za naselje Vozilići bio je 210,00 HRK/27,87 eura) izrađen je Prijedlog nove Odluke.

Stavkom 3. istoga članka propisano je da ukoliko predstavničko tijelo jedinice lokalne samouprave **ne donese odluku kojom će propisati visine paušalnog poreza u propisanom roku,** visina paušalnog poreza po krevetu odnosno po smještajnoj jedinici u kampu odnosno po smještanoj jedinici u objektu za robinzonski smještaj određuje se:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 200,00 |
| II | 135,00 |
| **III** | **90,00** |
| IV | 60,0 |

 Indeks turističke razvijenosti (u daljnjem tekstu: ITR) za pojedinu jedinicu lokalne i područne (regionalne) samouprave izračunava se kao zbroj normaliziranih vrijednosti osnovnih pokazatelja stupnja turističke razvijenosti u prostoru, kako u apsolutnom, tako i u relativnom smislu. Osnovni pokazatelji su broj kreveta, ukupno i na 100 stanovnika, broj kreveta u hotelima i sličnim smještajnim objektima, ukupno i na 100 stanovnika,  broj dolazaka turista i ostvarenih noćenja, ukupno i po stanovniku, te broj zaposlenih u djelatnosti pružanja smještaja te pripreme i usluživanja hrane te udio tog broja u ukupnom broju zaposlenih.

**Raspon indeksa turističke razvijenosti :**

**Kategorije:**

**I - vrijednost indeksa od 30,00 i više**

**II - vrijednost indeksa od 25,00 do 29,99**

**III - vrijednost indeksa od 15,00 do 24,99**

**IV - vrijednost indeksa od 0,01 do 14,99**

**0** - vrijednost indeksa 0,00

|  |  |  |
| --- | --- | --- |
| **GRAD/ OPĆINA** | **ŽUPANIJA** | **Indeks turističke razvijenosti** |
| **2023.** | **2022.** | **2021.** | **2020.** | **2019.** | **2018.** | **2017.** |
| Kršan | Istarska | **18,77** | 22,18 | 21,65 | 20,98 | 21,67 | 21,54 | 21,39 |

***Izvor:*** [***https://www.iztzg.hr/hr/itr/***](https://www.iztzg.hr/hr/itr/)

 Sukladno navedenoj metodologiji , prema podacima Instituta za turizam, **ITR za Općinu Kršan u 2023. godini iznosio je 18,77 čime se Općina Kršan svrstava u III. kategoriju indeksa** turističke razvijenosti što u smislu paušalnog poreza znači da se **visina poreza može odrediti u rasponu od 30,00 do 150,00 eura.**

 Obzirom na navedeno, radi usklađenja s izmjenama Zakona o porezu na dohodak, a uvažavajući Zakonom propisani raspon za određivanje paušalnog poreza, **predložen je iznos od 90,00 eura.**

 Sukladno odredbama članka 73. Zakona o lokalnoj i područnoj (regionalnoj) samoupravi (''Narodne Novine'' br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) predloženo je da Odluka stupi na snagu dan nakon objave u Službenom glasilu Općine Kršan zbog usklade Odluke sa Izmjenama i dopunama Zakona o porezu na dohodak te dostave Odluke Poreznoj upravi najkasnije do 28. veljače 2025.

1. **SREDSTVA POTREBNA ZA PROVOĐENJE ODLUKE**

Ocjenjuje se da provedba Odluke neće iziskivati osiguranje zasebnih i dodatnih financijskih sredstava u Proračunu Općine Kršan.

 OPĆINSKI NAČELNIK